Actualment controlen 80.6 hectàrees dedicades al conreu de la vinya, i comprem també raïm de pagesos locals que s’han convertit al cultiu ecològic, pagant els millors preus del Penedès i donant assessorament en el conreu per garantir la màxima qualitat del raïm.
Curiós Xarel.lo
Vi elaborat amb raïm seleccionat a la vinya i collit a mà. Del qual només s'aprofita en el premsat la primera fracció de most. Després de fermentar a una temperatura controlada d'uns 16°C durant 19 dies, li vam donar els trasbalsos escaients. Aquest vi d'anyada restarà en les millors condicions de fruitositat i aroma durant els primers dos anys d'embotellat, temps a partir del qual anirà minvant la seva frescor i augmentarà la seva potència i cos. Beveu-lo ben fred i preferentment combinat amb menjars lleugers.
El raïm d'aquest vi procedeix de les terres altes de la regió i de la tria de vinyes velles per les varietats de Cabernet Sauvignon, Garnatxa negra i Merlot sempre per sobre de 320m d'altitud en sòls pinyolencs i secaners que han estat conreats ecològicament. Aquest vi es pot degustar de seguit tot i que ben segur evolucionarà positivament els propers anys conservat entre 10° i 15° C. Temperatura de consum: 17°C.
Aquest vi escumós ha estat elaborat pel mètode tradicional. Ha envellit a les nostres caves a una temperatura constant de 16ºC. El seu degollament ha estat manual i sense congelació i la data d'aquesta operació està impresa a la contraetiqueta de l'ampolla. La qualitat del producte serà òptima durant els divuit mesos posteriors al seu degollament. Recomanem servir-lo a uns 6ºC de temperatura.
Un grup vocal format per joves d'entre 18 i 26 anys, que van resultar guanyadors de la segona edició del popular programa televisiu Oh Happy Day, el 2014. Des d’aleshores, la seva trajectòria ja estat fulgurant i, a més de presentar diversos espectacles, un disc i haver realitzat més de 70 actuacions, s’han consolidat com un dels grups vocals més singulars del panorama musical actual. La seva versatilitat, qualitat vocal, originalitat dels arranjaments i composicions i carisma, els converteixen en una formació única i d’una gran força sobre els escenaris.